OpenLLM-France/wikimedia huggingface dataset:
# Shinnecock

Els shinnecock o montauk eren una confederació de tribus de parla algonquina que comprenia 12 tribus: Corchaug, Manhasset, Nesaquake, Secatogue, Merric, Rockaway, Massapegua, Matinecock, Patchoque o Unquachog, Setauket, Montauk i Shinnecock. El nom prové de shinni-auk-it "en terra elevada".

## Localització

Ocupaven el territori entre Long Island i Connecticut. Actualment viuen a una reserva de 400 acres a Southampton (Long Island o Seawanhacky), on són nomenats oficialment shinnecock.

## Demografia

El 1659 ja foren reduïts a 500 individus, dels quals el 1788 només en restaven 162, i només sis parlants de la llengua el 1869. Actualment només uns centenars, ja que eren 150 oficials el 1960. Tanmateix, segons dades del cens dels EUA del 2000, els shinnecock sumaven 1.239 indis purs, 87 barrejats amb altres tribus, 1.299 barrejats amb altres races i 133 amb altres races i altres tribus. En total, 2.758 individus. Per altra banda, hi ha els indis de Long Island, que inclou els montauk, que sumen 1.211 individus.

## Costums

Depenien per a sobreviure del conreu del moresc, realitzat per les dones, que era complementat amb cacera i pesca. Eren semisedentris i es movien estacionalment entre llocs fixos on podien disposar de reserves alimentàries. Vivien en cabanes cupuliformes cobertes de fulls de bàlago, i la seva forma de vida era similar a la dels nipmuc, wappinger o pequot. Però actualment han perdut la llengua i bona part de llurs costums.

## Història

Potser foren els qui van vendre l'illa de Manhattan al neerlandès Peter Minuit, del qual també van rebre força atacs. També foren subordinats als pequot fins al 1637, quan gairebé foren exterminats a Fort Mystic. Els montauk vivien a Suffolk, i el seu cap principal fou Wyandance, i els seus germans Nowedonah i Poygratasuck eren caps dels shinnecock i manhasset. Més tard foren atacats pels narragansett i patiren algunes epidèmies. El 1659 es refugiaren amb els blacs a Easthampton, on eren uns 500. Des del 1788 molts dels 162 que restaven s'uniren a les restes de bandes algonkines a la vora del Marshall (Nova York), els Brotherton. Conservaren l'organització tribal fins a la mort del seu cap David Pharaoh el 1875. Els reconegueren una reserva a Southampton (Long Island), sota la direcció de Wyandanch Pharaoh, fill de David, i el seu fill Nowedonah com a cap dels shinnecock, succeít per la seva esposa Cockenoe, on celebren un Powwow i el 1984 fundaren la Oyster project, un viver d'ostres que funciona per energia solar. El 1876 uns 28 shinnecock van morir en el rescat del vaixell enfonsat Circassian. Són presbiterians i Harriet Gumb, un dels líders representatius el 1992.

## Enllaços externs

* Pàgina Oficial de la Nació Shinnecock
* Els Shinnecock Arxivat 2006-02-11 a Wayback Machine.
# Monfalcone

Monfalcone (en friülà, Monfalcon, en eslovè, Tržič) és un municipi italià, situat a la regió del Friül – Venècia Júlia i a la província de Gorizia. L'any 2007 tenia 27.885 habitants. Limita amb els municipis de Doberdò del Lago, Duino-Aurisina (Devin Nabrežina) (TS), Ronchi dei Legionari i Staranzano.

## Administració

Llista d'alcaldes :
| Període | Identitat | Partit |
| 2004-2011 | Gianfranco Pizzolitto | L'Unione |
| 2011- | Silvia Altran | Partit Democràtic |
# Çanakkale (desambiguació)

«Çanakkale» té aquests significats:
* Çanakkale (ciutat), ciutat de Turquia
* Província de Çanakkale, província de Turquia
* Çanakkale Boğazı, l'estret dels Dardanels
# Nikolas Blain

Nikolas Blain (Baiona, 2 d'abril de 1988) és un polític basc, coordinador d'Euskal Herria Bai des del 2022 i regidor a Makea. Després de les les eleccions de març de 2008, Blain, amb 19 anys, es va convertir en el regidor més jove d'Iparralde.
Va estudiar informàtica al Baionako eta Euskal Herriko Institutu Unibertsitario Teknologikoa (IUT). Participa de la plataforma Batera, que reclama una estructura única per al País Basc del Nord, especialment en l'organització electoral.

## Referències

* ↑ «EH Bai presenta la hoja de ruta y el equipo directivo para los próximos cuatro años» (en castellà). EiTB, 26-11-2022. [Consulta: 1r juliol 2024].
* ↑ «EH Bildu apuesta por "dar un salto en el proceso de liberación de Euskal Herria"» (en castellà), 09-09-2023. [Consulta: 1r juliol 2024].
* ↑ Asurmendi, Mikel. «Iparraldearen alde edo kontra, ez dago erdibiderik» (en basc). Argia, 15-07-2015. [Consulta: 1r juliol 2024].
* ↑ «nikolas blain Archives» (en basc). Arrosa, 02-05-2016. [Consulta: 1r juliol 2024].
* ↑ «Ipar Euskal Herriaren instituzionalizaioa, oraingoan bai!», 26-07-2016. [Consulta: 1r juliol 2024].
# Trihalur

Un trihalur, en química, és un organohalur format per tres àtoms d'halogen units a un sol àtom o compost. Un exemple de trihalur és el cloroform.
Els trihalometans són els trihalurs més simples, perquè només un hidrogen està connectat al carboni. L'1,1,1-tricloroetà és un dels trihalurs de l'età.

## Vegeu també

* Fluorocrom
* Bromoform

## Referències

* «Lessons in On-Line Reference PublishingMerriam-Webster's Collegiate Dictionary. Merriam-WebsterMerriam-Webster's Collegiate Thesaurus. Merriam-WebsterMerriam-Webster's Collegiate Encyclopedia. Merriam-Webster». The Library Quarterly, 71, 3, 01-07-2001, pàg. 392–399. DOI: 10.1086/603287. ISSN: 0024-2519.
* Matteson, D. S.. Boron Trihalides. Georg Thieme Verlag KG, 2005, p. 1. ISBN 978-3-13-112191-2.
# Label

El label és una part destacada i vistosa de la flor, sobretot pròpia de les orquídies, que serveix per a atraure els insectes pol·linitzadors i que actua com una plataforma d'aterratge per a aquests insectes. El label és un pètal transformat que difereix clarament dels altres pètals per la seva mida, forma, textura, color i/o dibuix.
Els següents tàxons presenten label:
* La família Corsiaceae
* Plantes del gènere Canna (Cannaceae)
* La família del gingebre (Zingiberaceae)
* Les orquídies (Orchidaceae)
En les flors de la família Corsiaceae el label està format per un dels sèpals, mentre que el tercer pètal és el label de les orquídies. Un comportament típic de la gran majoria de les orquídies és la resupinació, es produeix una rotació de 180 °, de manera que el label apareix a la part inferior de la flor per torsió de l'ovari o del peduncle. Aquest procés es produeix, pel que sembla, només en les orquídies. Una excepció a aquest comportament és el de l'orquídia fantasma (Epipogium aphyllum), en la qual el label es col·loca en la part superior.

## Galeria d'imatges

* Flor d'abellera banyuda (Orchis longicornu) amb esperó.
* Bletilla striata amb rugositats en el label
* Label de Cypripedium reginae de color rosa
* Label de sabatetes de la mare de Déu (Cypripedium calceolus)
* Label d’Epipogium aphyllum

## Bibliografia

* Aguilella, A. & Puche, F. (2004). Diccionari de botànica. Universitat de València. València. ISBN 84-370-5915-1
Viccionari
# Jelšava

Jelšava és una ciutat d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1243.

## Ciutats agermanades

* Uničov, República Txeca
* Tótkomlós, Hongria
* Nadlak, Romania
* Szczekociny, Polònia
# Sofia Smidovitx

Sofia Nikolaevna Smidovitx, (en rus: Софья Николаевна Смидович, Черносвитова, Луначарская; Tula, 20 de març de 1872 – Moscou, 26 de novembre de 1934), fou una revolucionària i política soviètica.

## Biografia

Nascuda en una família aristocràtica, va militar al Partit Obrer Socialdemòcrata Rus des de 1898. Arrestada diverses vegades per la policia tsarista per activitat subversiva, després de la Revolució de Febrer de 1917 va ser secretària del Comitè Regional Moscovita del Partit Bolxevic i després de la Revolució d'Octubre va ser cap de l'Oficina d'Informació i secretària del Presídium del Soviet de Moscou. Entre 1918 i 1919 va formar part del col·legi del Departament d'educació popular de Moscou, entre 1919 i 1922 va ser directora de la secció femenina del Comitè de governació de Moscou del Partit Comunista de la Unió Soviètica (bolxevic). Entre 1922 i 1924 va dirigir el Departament de Treballadors i Camperols del Comitè Central del Partit Comunista, després del qual va ser membre de la Comissió de Control Central fins al 1930. Entre 1931 i 1932 va ser vicepresidenta del Comitè per a la millora de les condicions laborals i de vida de les dones al Comitè Executiu Central de la Unió Soviètica i, des del 1932 fins a la mort, dos anys després, va exercir la seva funció a l'Associació dels Vells Bolxevics.
Va estar casada en primeres noces amb Platon Lunatxarski, germà d'Anatoli Lunatxarski, amb qui va tenir una filla, Tatiana. Quan aquest va morir es casà amb Piotr Smidovitx.

## Referències

* 1 2 Smidovič (uroždënnaja Černosvitova) Sof'ja Nikolaevna
# Moneyness

En finances, moneyness és la mesura del grau al qual un derivat financer és probable que tingui valor positiu en el moment del venciment. Aquest grau pot ser mesurat en percentatge de probablitat, o en desviacions estàndard

## Valor intrínsec i valor temporal

El valor intrínsec d'una opció és el valor que té si s'exercís ara mateix. Per tant, si l'actual preu al comptat està per sobre del preu d'exercici, una opció call té valor intrínsec postiu, mentre que una opció put té valor intrínsec zero.
El valor temporal d'una opció és la prima de l'opció menys el seu valor intrínsec. Dona valor a la incertesa en la forma de l'esperança de l'inversor. També es pot considerar com el valor marginal de no exercir immediatament l'opció; en el cas d'una opció europea hom no pot escollir quan vol exercir l'opció, de manera que el valor temporal pot ser negatiu, mentre que un opció americana pot ser positiu encara que l'opció estigui out-of-money.

### ITM: In-the-money

Una opció està in-the-money si té valor intrínsec: en una call-option (dret a comprar), si el seu preu d'exercici és inferior del preu al que cotitza el subjacent en els mercats financers.

### ATM: At-the-money

Una opció està at-the-money si el seu preu d'exercici és exactament igual que el preu al que cotitza el subjacent en els mercats financers

### OTM: Out-of-the-money

Una opció està out-the-money si no té valor intrínseca: en una opció call (dret a comprar), si preu al comptat -preu al qual cotitza l'actiu subjacent- ha caigut per dessota del preu d'exercici. En una opció put és just la inversa, quan el preu al comptat s'ha enfilat per sobre del preu d'exercici. La locució deep out of the money s'empra quan el venciment és pròxim i el diferencial (gap) entre el preu d'exercici i el preu al comptat del subjacent és tan gran que és gairebé impossible que l'opció torni a estar in-the-money abans d'expirar. Per tant, una opció out-of-the-money tan sols té una valor temporal.

## Bibliografia

* «Out Of The Money». Investor glossary. Arxivat de l'original el 2011-10-20. [Consulta: 4 novembre 2010]. (anglès)
* «Deep out Of The Money». Investor glossary. Arxivat de l'original el 2011-10-19. [Consulta: 15 abril 2010]. (anglès)
# Şebinkarahisar

Şebinkarahisar és un poble a la Regió de la Mar Negra de Turquia i un districte de la província de Giresun, a 120 km de Giresun i 190 km al nord-est de Sivas. És famosa per les seves mines de carbó. Correspon a Colònia a la província Armènia Primera en temps de Justinià I; a Notitiae Episcopatuum apareix a l'Armènia Segona. El 778 fou ocupada pels àrabs en una incursió. Fou abandonada després del 1071 i ocupada aviat pels danishmèndides i després va passar als saltúkides d'Erzurum que li van modificar el nom a Kughuniya i la van perdre el 1201/1202 davant els seljúcides de [Rum] que més tard la van donar en feu als mendgúdjides; van governar els descendents d'Ala al-Din Eretna i després els aq qoyunlu i qara qoyunlu fins que el 1473 fou ocupada pels otomans i va formar part del vilayat d'Erzurum, després d'Erzindjan i després de Sivas al segle xix. El 1915 els armenis i cristian foren exterminats. El 1916 fou ocupada pels russos; al començament de la república fou capital de província per molt poc temps però la població s'havia reduït considerablement (7091 habitants el 1927). El 1950 tenia 7600 habitants.
# Nikolaj Coster-Waldau

Nikolaj Coster-Waldau (Rudkøbing, Dinamarca, 27 de juliol de 1970) és un actor danès.
Coster-Waldau va néixer a la localitat danesa de Rudkøbing, com a fill de Hanne Søborg Coster, una bibliotecària, i Jørgen Oscar Fritzer Waldau (1939-1998), un sastre. Sovint va comentar en entrevistes el problema del seu pare amb l'alcohol, així com el divorci dels seus pares. Té dos germanes més grans i va ser criat, majoritàriament, per la seva mare. Va créixer a Tybjerg, un petit poble entre Ringsted i Næstved, al sud de la regió de Selàndia. Entre 19899 i 1993 va assistir a l'Escola Nacional Danesa d'Arts Escèniques (Statens Teaterskole).

## Filmografia bàsica

* L'ombra de la nit (1994)
* Vildstor (1997)
* Black Hawk abatut (2001)
* Enigma (2001)
* Rembrandt (2003)
* Wimbledon (2004)
* El regne del cel (2005)
* Firewall (2006)
* New Amsterdam (2008)
* Game of Thrones (2011-2019)
* Headhunters (2011)
* Oblivion (2013)
* Mamá (2013)
* Mil vegades bona nit
* Gods of Egypt (2016)
* Un mos exquisit (2021)

## Referències

* 1 2 3 Svetkey, Benjamin. «Great Dane: Game of Thrones' Nikolaj Coster-Waldau» p. 2, 01-04-2014. Arxivat de l'original el 8 setembre 2015. [Consulta: 13 juliol 2016].
* 1 2 Cooper, Charlie «My Secret Life: Nikolaj Coster-Waldau, 42, actor». The Independent [London, UK], 16-03-2013 [Consulta: 13 juliol 2016].
* ↑ «Nikolaj Coster-Waldau» (en anglès). [Consulta: 18 agost 2021].
* ↑ «Mil vegades bona nit». Filmin.cat. [Consulta: 12 gener 2023].
# Turok: Evolution

Turok: Evolution és un videojoc d'acció en primera persona desenvolupat i publicat per Acclaim Entertainment. El videojoc es va publicar en un principi per Xbox però es va llançar després per Nintendo GameCube, PlayStation 2, Xbox i Game Boy Advance el 2002. També es va publicar una versió per PC el 2003 pel mercat europeu. Tindrà una continuació el 2008, Turok.

## Enllaços externs

* (anglès) Info a MobyGames
# Learned

Learned és una població dels Estats Units a l'estat de Mississipi. Segons el cens del 2000 tenia 50 habitants.

## Demografia

Segons el cens del 2000, Learned tenia 50 habitants, 22 habitatges, i 17 famílies. La densitat de població era de 64,4 habitants per km².
Dels 22 habitatges en un 22,7% hi vivien nens de menys de 18 anys, en un 54,5% hi vivien parelles casades, en un 18,2% dones solteres, i en un 22,7% no eren unitats familiars. En el 22,7% dels habitatges hi vivien persones soles el 18,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,65.
Per edats la població es repartia de la següent manera: un 16% tenia menys de 18 anys, un 4% entre 18 i 24, un 24% entre 25 i 44, un 34% de 45 a 60 i un 22% 65 anys o més.
L'edat mediana era de 48 anys. Per cada 100 dones de 18 o més anys hi havia 100 homes.
La renda mediana per habitatge era de 40.625 $ i la renda mediana per família de 46.250 $. Els homes tenien una renda mediana de 33.750 $ mentre que les dones 31.250 $. La renda per capita de la població era de 18.511 $. Entorn del 27,8% de les famílies i el 23,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Learned». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Learned». American Fact Finder. Oficina del Cens dels Estats Units, 12-01-2010.
Viccionari
# Jeltzale

Jeltzale o també Jelkide és una paraula en llengua basca utilitzada per a referir-se als simpatitzants, membres i dirigents del Partit Nacionalista Basc (EAJ-PNV), el nom del qual en èuscar és Eusko Alderdi Jeltzalea, d'aquí que les sigles oficials amb què es coneix l'organització siguin EAJ-PNV. L'expressió té el seu origen en "Jaungoikoa Eta Lagi Zarrak", el lema de partit que proposà Sabino Arana quan fundà el PNB l'any 1895.
"Jeltzale" és un neologisme compost per l'acrònim JEL, que significa "Déu i les Velles Lleis" (Jaungoikoa Eta Lagi Zarrak, que en èuscar normatiu actual és "Jaungoikoa Eta Lege Zaharrak") i el sufix -(t)zale, que significa "el que és amic, partidari o aficionat a quelcom". Així doncs, en un sentit literal es podria traduir jeltzale com a "conservador", o bé "tradicionalista". Si bé la traducció d'"Alderdi" i "Eusko" sí que es correspon amb els mots catalans "Partit" i "Basc" respectivament, no succeeix el mateix amb "Jeltzale(a)", que es tradueix de forma imprecisa com a "Nacionalista" quan, en basc, el mot que més s'acostaria a aquest significat seria abertzale.
La presència de Déu en el lema mostra la vocació confessional d'aquest grup polític, que ha evolucionat des de l'integrisme cristià del seu fundador a posicions pròximes a la democràcia cristiana europea. Les Lleis Velles a què fa referència el lema són els furs, sistema tradicional que regia les relacions entre els territoris forals bascos i la Corona.

## Referències

* ↑ Eider Landaberea Abad. «Euzko alderdi jeltzalea - Partido Nacionalista Vasco». Auñamendi Eusko Entziklopedia.
* ↑ Idoia Estornés. «JAUN-GOIKUA ETA LAGI-ZARRA». Auñamendi Eusko Entziklopedia.
# Óscar Clavell López

Óscar Clavell López (7 de setembre de 1978) és un polític valencià, ex-alcalde de la Vall d'Uixó i diputat al Congrés dels Diputats en la XI i XII legislatures.
És llicenciat en història per la Universitat de València. Militant del Partido Popular, a les eleccions municipals espanyoles de 2007 fou escollit regidor de la Vall d'Uixó i en les de 2011 fou elegit alcalde. El 2012 fou nomenat president de la secció local del partit. En 2014 fou imputat en un presumpte delicte de malversació per autoritzar el pagament de dotze factures per 706.789 euros a l'empresa Secopsa Medio Ambiente SL, adjudicatària del servei de neteja viària i transport de residus quan era regidor en 2010. A les eleccions municipals espanyoles de 2015 fou desplaçat de l'alcaldia però fou elegit diputat per Castelló a les eleccions generals espanyoles de 2015 i 2016.

## Referències

* ↑ Óscar Clavell renueva “caras e ideas” al asumir la presidencia del Partido Popular en la Vall d'Uixó, al web del PP de Castelló, 22 d'octubre de 2012
* ↑ El alcalde de la Vall d'Uixó, imputado por malversación, El País, 27 de juny de 2014
* ↑ El alcalde de La Vall declara más de cinco horas como imputado por malversación, El País, 26 de setembre de 2014
* ↑ «El diputado del PP por Castellón procesado rechaza dimitir» (en castellà). El País, 11-02-2016. [Consulta: 31 març 2016].
* ↑ Fitxa del Congrés dels Diputats
# Sofia Puche de Mendlewicz

Sofia Puche de Mendlewicz (Barcelona, 10 de maig de 1916- 16 d'abril de 2015) fou una pianista i pedagoga musical catalana. Acabats els estudis superiors al Conservatori Municipal de Barcelona, estudià amb els mestres de piano més famosos, entre els quals Alfred Cortot, amic íntim de Gabriel Fauré, qui, d'entre els seus elogis, remarcà la seva "perfecta i emotiva sensibilitat".
Durant la dècada de 1940 oferí nombrosos concerts, despuntant tant a nivell estatal, com en cas de les nombroses actuacions al Palau de la Música de Barcelona, com arreu d'Europa.
Tot i el seu gran èxit internacional, Sofia Puche decidí dedicar-se plenament a la tasca pedagògica, així consagrant, des de la seva càtedra del Conservatori Municipal de Barcelona, grans músics com Miquel Farré, Maria Carme Poch, Joan Massià, Carles Marquès, Maria Rosa Ribas, Jordi Vilaprinyó, Antoni-Olaf Sabater, Albert Guinovart i altres.
De la seva discografia, destaquen Música pianística catalana, Sonatas de Castilla i Cuatro Piezas españolas (de Falla).
Sofia Puche també va abocar importants esforços per ajudar els joves artistes a introduir-se en el competitiu món professional. Així, l'Associació per a la Promoció de Joves Intèrprets Sofia Puche organitza diversos concursos anuals de piano.
També destaca la revisió de partitures en edicions Boileau, com els Cinc nocturns de Manuel Blancafort o la Sonatina Antiga.

## Discografia

* Música pianística catalana. Obres de Zamacois, Frederic Mompou i Manuel Blancafort. (1964)
* Música pianística española. Obres de Joaquín Rodrigo i Manuel de Falla (1966)
* Obras pianísticas de Turina interpretadas por Sofía Puche (1968)
* Sis barcaroles de Gabriel Fauré. (1987)
* Sis Nocturns. De Gabriel Fauré. (1987)
* Lieder. Aiguaforts. Obres de Zamacois. Interpretació amb Enriqueta Tarrés. (1989)
* Cants íntims De Manuel Blancafort (1989)
* Sis Sonets. D'Eduard Toldrà. (1992)
* El Parc d'atraccions. De Manuel Blancafort (1996)

## Referències

* ↑ Dades a lamadeguido.com
* ↑ Dávila, Anna Maria «L'ombra allargada de...Pedagoga per intuïció i vocació». Catalunya música: Revista musical catalana, 304, 2010, pàg. 41-42.
* ↑ «Homejane con espíritu. Crítica de Música Clásica». La Vanguardia, 16-10-2003, pàg. 47 [Consulta: 21 abril 2014].
* ↑ Extret del Catàleg Col·lectiu de les Universitats de Catalunya
# Monflorite-Lascasas

Monflorite-Lascasas és un municipi aragonès situat a la província d'Osca i enquadrat a la comarca de la Foia d'Osca. El 2022 tenia 442 habitants.

## Referències

* ↑ «Gran Enciclopèdia Aragonesa, Monflorite-Lascasas». Arxivat de l'original el 2016-09-13. [Consulta: 17 juliol 2016].
# Zabaldika

Zabaldika és una localitat espanyola i un consell de Navarra pertanyent al municipi d'Esteribar. Està situat en la Merindad de Sangüesa, a la Comarca de Auñamendi. La seva població l'any 2021 va ser de 33 habitants (INE).

## Geografia física

El terme comunal de Zabaldika, se situa al sud de la vall d'Esteribar, abastant d'est a oest tota la vall del riu Arga. De nord a sud és travessat per la carretera N-135 que discorre a l'oest del riu.
A l'oest limita amb Sorauren (Ezkabarte, a la vall del riu Ulzama); al nord, amb Anchóriz; al nord-est, amb Iroz; a l'est, amb Arzuza (Eguesibar); i al sud amb l'antic senyoriu d'Arleta, a l'oest, i Olloqui a l'est.

## Demografia

Zabaldika ha mantingut en les últimes dècades un lleuger creixement de manera que des del 1981 al 2021 ha augmentat la seva població en un 90%.
| any | població |
| 1981 | 20 habitants |
| 2010 | 27 habitants |
| 2014 | 29 habitants |
| 2019 | 33 habitants |
| 2021 | 33 habitants |

## Nucli urbà

El nucli urbà original se situa sobre un esperó que sobresurt de la serra que limita a l'oest amb la vall del riu Arga; queda format per diversos caserius que es diposen al voltant d'una espai obert presidit per l'església parroquial. Separat d'aquest nucli i a l'oest de la carretera N-135 se situa un grup d'edificis, més recents, amb diversos habitatges.

## Patrimoni històric

L'església parroquial de Sant Esteve, una edificació gòtica del segle xiii, es manté amb pocs canvis: Consta d'un nau, amb tres trams, coberta amb una volta de canó apuntada; capçalera recta i nínxols laterals en el transsepte.
Un tant allunyada del poble, a un quilòmetre al camí a Olloqui, es troba l'ermita de nostra Senyora de Nieva, construïda en el segle xviii, d'estil barroc, amb quatre trams, el dels peus de major grandària amb cel ras, els altres amb volta amb llunetes, i capella major recta amb volta rebaixada.
Pel marge dret del riu Arga discorre el camí de Sant Jaume. Sobre el riu, al sud del nucli urbà, i prop del punt en què la carretera creua el riu, s'aixeca un pont medieval, conegut com a pont vell de Zabaldika, documentat ja l'any 1550.
Sobre el riu va funcionar una central elèctrica del segle xix, que es valia d'una presa situada al terme d'Iroz, era propietat d'Electra Sant Andrés de Villaba, l'edificació es manté dempeus.

## Referències

* 1 2 Concepción García Gainza, Catálogo Monumental de Navarra, tomo IV*, Merindad de Sangüesa, Pamplona, 1980, pp. 395-397.ISBN 842506843 Error en ISBN: longitud ni 10 ni 13
* 1 2 David Alegría Suescun, Guía del patrimonio histórico de los ríos de la Comarcad de Pamplona, Rio Arga, Mancomunidad de la Comarca de Pamplona.

## Enllaços externs

* Dades de Zabaldika - Govern de Navarra - Informació i dades d'entitats locals de Navarra.